CELEX: 62021TN0076
Language: el
Date: 2021-02-05 00:00:00
Title: Υπόθεση T-76/21: Προσφυγή της 5ης Φεβρουαρίου 2021 — Masterbuilders, Heiermann, Schmidtmann κατά EUIPO — Cirillo (POMODORO)

29.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 110/34
            
         
      Προσφυγή της 5ης Φεβρουαρίου 2021 — Masterbuilders, Heiermann, Schmidtmann κατά EUIPO — Cirillo (POMODORO)
      (Υπόθεση T-76/21)
      (2021/C 110/38)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Masterbuilders, Heiermann, Schmidtmann GbR (Tübingen, Γερμανία) (εκπρόσωπος: H. Hillers, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Francesco Cirillo (Βερολίνο, Γερμανία)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σήματος: Ο αντίδικος ενώπιον του τμήματος προσφυγών
      
         Επίδικο σήμα: Λεκτικό σήμα της Ευρωπαϊκής Ένωσης POMODORO — Υπ’ αριθ. 10 926 152 σήμα της Ευρωπαϊκής Ένωσης
      
         Διαδικασία ενώπιον του EUIPO: Διαδικασία για την κήρυξη ακυρότητας
      
         Προσβαλλόμενη απόφαση: Απόφαση του πέμπτου τμήματος προσφυγών του EUIPO της 30ής Νοεμβρίου 2020 στην υπόθεση R 715/2020-5
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να απορρίψει στο σύνολό της την από 17 Απριλίου 2020 προσφυγή του δικαιούχου σήματος της Ευρωπαϊκής Ένωσης·
               
            
                  —
               
               
                  να καταδικάσει το EUIPO στα δικαστικά έξοδα.
               
            
         Προβαλλόμενοι λόγοι
      
      Προς στήριξη της προσφυγής της, η προσφεύγουσα προβάλλει τρεις λόγους:
      
                  —
               
               
                  Με τον πρώτο λόγο προβάλλεται ότι το καθού δεν έλαβε υπόψη τους λόγους και τα αποδεικτικά στοιχεία που επικαλέσθηκε ο δικαιούχος σήματος της Ευρωπαϊκής Ένωσης για την προσφυγή του, καθότι ο τελευταίος δεν υπέβαλε το σχετικό υπόμνημα εντός της αποκλειστικής προθεσμίας των τεσσάρων μηνών.
               
            
                  —
               
               
                  Με τον δεύτερο λόγο προβάλλεται ότι τα νέα αποδεικτικά στοιχεία είναι απαράδεκτα βάσει του άρθρου 27, παράγραφος 4, του κατ’ εξουσιοδότηση κανονισμού (ΕΕ) 2017/1430 της Επιτροπής·
               
            
                  —
               
               
                  Με τον τρίτο λόγο προβάλλεται με το υπόμνημα των λόγων και τα νέα αποδεικτικά στοιχεία δεν αποδείχθηκε ουσιαστική χρήση.